b'\n_START_ARTICLE_\nUpoznajte roditelje\n_START_SECTION_\nRadnja\n_START_PARAGRAPH_\nMedicinski tehni\xc4\x8dar, Greg Focker, namjerava zaprositi svoju djevojku, Pam Byrnes, no prije nego uspije to u\xc4\x8diniti, on odlazi u posjet Paminim roditeljima, tj. u njihovu ku\xc4\x87u, kako bi prisustvovao vjen\xc4\x8danju Pamine sestre. Greg pri tome niti ne sluti da \xc4\x87e morati trpiti ma\xc4\x8dku sklonu nevoljama, Paminog biv\xc5\xa1eg de\xc4\x8dka, sve Pamine ro\xc4\x91ake, kao i njenog napadnog oca Jacka Byrnesa - umirovljenog CIA-inog operativca koji dvoji je li Greg dovoljno dobar za Pam. Greg se mu\xc4\x8di impresionirati Paminu obitelj, no \xc4\x8dini se kako sve \xc5\xa1to on ka\xc5\xbee ili \xc4\x8dini, Byrnesi smatraju uvredljivim._NEWLINE_Jedna od prvih stvari koje Greg saznaje o Jacku, jest njegovo vjerovanje u sustav zvan "Krug Povjerenja". Ideja sustava jest da Jackov krug prijatelja me\xc4\x91u sobom nema tajni. Tijekom filma, pokazuje se kako je sustav pun propusta, jer Jack ne vjeruje nekim ljudima u Krugu, poglavito Gregu a uz to i neke druge osobe iz Jackove obitelji nisu od povjerenja (ljudi poput njegovog sina-tinejd\xc5\xbeera, koji pu\xc5\xa1i marihuanu). Tako\xc4\x91er, Krug dopu\xc5\xa1ta Jacku da naru\xc5\xa1ava privatnost drugih koji se u njemu nalaze._NEWLINE_Jack koristi psihi\xc4\x8dke igre, testiranja uz pomo\xc4\x87 detektora la\xc5\xbei i konstantna ispitivanja, ne bi li izludio Grega, koji \xc4\x87e morati nadi\xc4\x87i Jackova ispitivanja i testove ne bi li ga u kona\xc4\x8dnici uspio ubijediti da mu dopusti da se o\xc5\xbeeni njegovom k\xc4\x87erkom. Naravno, Greg uspjeva u tome. Me\xc4\x91utim, u jednom trenutku, pri kraju filma, Jack govori svojoj supruzi Dini, "Jo\xc5\xa1 samo jednu stvar moramo obaviti. Upoznati njegove roditelje", \xc4\x8dime zapravo poplo\xc4\x8dava put za nastavak Dozvola za Fockere.\n_START_SECTION_\nZarada\n_START_PARAGRAPH_\nFilm je bio financijski iznimno uspje\xc5\xa1an, ostvaruju\xc4\x87i bruto zaradu od ukupno 330,4 milijuna dolara.\n_START_SECTION_\nNagrade\n_START_PARAGRAPH_\nFilm je osvojio ukupno sedam nagrada, koje slijede:_NEWLINE_ASCAP Award: Top Box Office Films (Randy Newman); American Comedy Award: najsmije\xc5\xa1niji glumac u igranom filmu - glavna uloga (Ben Stiller); Bogey Award; Golden Screen; MTV Movie Award: najbolja humoristi\xc4\x8dna izvedba (Ben Stiller), najbolja re\xc4\x8denica iz filma (Robert De Niro); People\'s Choice Award: omiljena komedija.\n_START_SECTION_\nNominacije\n_START_PARAGRAPH_\nFilm je uz prethodno spomenute nagrade i kategorije u kojima je naposljetku i osvojio nagrade, do\xc5\xbeivio jo\xc5\xa1 13 drugih nominacija, koje slijede:_NEWLINE_Oscar: najbolja glazba - originalna pjesma (Randy Newman za pjesmu "A Fool in Love"); American Comedy Award: najsmije\xc5\xa1niji glumac u igranom filmu - glavna uloga (Robert De Niro), najsmije\xc5\xa1niji igrani film; Blockbuster Entertainment Award: omiljeni glumac - komedija/romansa (Robert De Niro), omiljeni glumac - komedija/romansa (Ben Stiller), omiljena nadolaze\xc4\x87a glumica (Teri Polo), omiljeni sporedni glumac - komedija (Owen Wilson), omiljena sporedna glumica - komedija (Blythe Danner); Golden Globe: najbolja izvedba glumca u igranom filmu - Komedija/Mjuzikl (Robert De Niro); Golden Trailer: najbolja komedija; Sierra Award: najbolja pjesma (Randy Newman za pjesmu "Meet the Parents"); MTV Movie Award: najbolji tim na ekranu (Robert De Niro, Ben Stiller); Golden Satellite Award: najbolja originalna pjesma (A Fool in Love); Teen Choice Award: Film - Izabrana komedija.\n_START_SECTION_\nZanimljivosti\n_START_PARAGRAPH_\nRadnja u filmu se odvija u gradu Oyster Bay, na Long Islandu. Me\xc4\x91utim, ku\xc4\x87a u kojoj je film sniman se zapravo nalazi u Muttontownu, malenom gradi\xc4\x87u izvan Oyster Baya.'